Elva har utspring fra et tjern på Snøfjellet, og renner først mot vest før den snur mot sørøst og fortsetter ned gjennom Lars-Larsadalen. Fra Daudmannsfjellet og nedover er dalen skogkledt. Elva passerer fylkesvei 229 ved Sandbakken kapell. Over de siste fem kilometrene renner elva i et meanderende løp over de flate myrene sør for bygda Grasmyrskogen, før den munner ut i Grasmyrskogvatnet fra vest.